Cyril Pedrosa (Poitiers, 22 de novembre de 1972) és un dibuixant i guionista de còmic francès.

Biografia 
Es va formar a l'escola gràfica Gobelins de París. Posteriorment, es va incorporar als estudis d'animació francesos de la companyia nord-americana Disney, treballant d'assistent gràfic. Va intervenir sobretot en les pel·lícules d'animació El geperut de Notre Dame (1996) i Hèrcules (1997).

Carrera professional 
A partir d'un encontre amb el guionista francès David Chauvel, el 1998 es va posar a treballar per la sèrie Ring Circus, encarregant-se dels dibuixos i el color. La sèrie va comptar amb quatre parts, publicades entre 1998 i 2004. Va continuar la col·laboració amb David Chauvel amb la sèrie Les Aventures spatio-temporelles de Shaolin Moussaka, iniciada el 2004.

El 2006, Cyril Pedrosa va publicar la novel·la gràfica Les Cœurs solitaires i el 2007 Trois ombres. Va col·laborar amb el fanzine parisenca Le Goinfre i a partir de 2008 va iniciar una col·laboració amb la revista d'humor gràfic francesa Fluide Glacial, en la qual va publicar una sèrie anomenada Autobio, de caràcter autobiogràfic i centrada en el moviment ecologista des d'una perspectiva humorística.

El 2013 fou cofundador de la revista mensual de còmics Professeur Cyclope, juntament amb els autors Gwen de Bonneval, Brüno, Hervé Tanquerelle i Fabien Vehlmann.

Premis 
 Premi Les Essentiels d'Angoulême de 2008, per Trois Ombres (Delcourt).
 Premi Tournesol de 2009 per Autobio, volum 1 (Fluide Glacial).
 Premi Le Point de còmic de 2011, per Portugal (Dupuis).
 Premi Sheriff d'or de 2011 de la llibreria Esprit BD per Portugal.
 Premi Bédélys Monde per Portugal.
 Premi del Fnac de còmic de 2012 per Portugal.
 Premi a la millor obra estrangera de la 31a edició del Saló del Còmic de Barcelona per Portugal, 2013.

Enllaços externs 

 Blog de Cyril Pedrosa 
 Biografia de Cyril Pedrosa  
 Pàgina de l'autor à Delcourt  

Dibuixants de còmics francesos
Persones de Poitiers
Alumnes de l'École de l'image Gobelins